11/08/2015 | Administración LocalMunicipal
Cerceda
Secretaría
Acordo de delegación na Xunta de Goberno Local das atribucións do Concello Pleno en materia de contratación e patrimoniais

ANUNCIO En sesión de Concello-Pleno celebrada o 30/7/2015, adoptouse entre outros o acordo que se publica en cumprimento do que dispón o artigo 51.2 do ROF. Acordo de delegación na Xunta de Goberno Local das atribucións do Concello Pleno en materia de contratación e patrimoniais. Antecedentes O pasado día 13 de xuño constituíuse a nova corporación municipal saída das eleccións que se celebraron o pasado día 24 de maio. Consideracións legais Dacordo cos artigos 22.4 da Lei 7/1985, de 2 de abril, Reguladora das Bases de Réxime Local e 51 do Real Decreto 2568/1986, de 28 de novembro, de aprobación do Regulamento de Organización, Funcionamento e Réxime Xurídico de las Entidades Locais, en adiante ROF, o Pleno do Concello pode efectuar delegacións, en todo ou en parte, no Alcalde ou na Xunta de Goberno Local, agás a sinaladas no propio artigo 22.4 da mesma LBRL. O acordo de delegación, que esixirá a maioría simple, surtirá efectos dende o día seguinte ao da súa adopción, sen perxuízo da preceptiva publicación no Boletín Oficial da Provincia. O acordo de delegación conterá o ámbito dos asuntos que á mesma se refira e as facultades concretas que se delegan, así como as condicións específicas de exercicio das mesmas na medida que se concreten ou aparten do réxime xeral previsto nese Regulamento. Considerando que o órgano competente para a aprobar a delegación das súas atribucións conferidas pola Lei é o Pleno da Corporación, ao abeiro do citado artigo 22.4 da LBRL, sométese á aprobación o seguinte Acordo Primeiro. –Delegar na Xunta de Goberno Local a atribución como órgano de contratación respecto dos contratos de obras, de subministro, de servizos, de xestión de servizos públicos, os contratos administrativos especiais, e os contratos privados cando o seu importe supere o 10 por cento dos recursos ordinarios do orzamento municipal e, en calquer caso, a contía de seis millóns de euros, incluídos os de carácter plurianual cando a súa duración sexa superior aos catro años, ou de duración inferior cando o importe acumulado de tódalas súas anualidades supere a porcentaxe indicada, referido aos recursos ordinarios do orzamento do primeiro exercixo ou a contía sinalada de seis millóns de euros. Así mesmo, delégase na Xunta ed Goberno Local a adxudicación de concesións sobre os bens da Entidade Local e a adquisición de bens inmobles e dereitos suxeitos á lexislación patrimonial cando o seu valor supere o 10% dos recursos ordinarios do orzamento ou o importe de tres millóns de euros, así como o alleamento do patrimonio, cando o seu valor supere a porcentaxe ou a contía indicada. Correspóndelle ademáis a adquisición ou o alleamento dos bens declarados de valor histórico ou artístico calquera sexa o seu valor. Segundo. –As delegacións anteriores suxeitaránse ao seguinte réxime xurídico: a) Os actos que o órgano delegado dite no exercicio das atribucións que se lle delegaron enténdense ditados polo órgano delegante, correspondendo a este, en consecuencia a resolución dos recursos de reposición que poidan interpoñerse. b) Os asuntos que deban ser sometidos á Xunta de Goberno no exercizo destas atribucións delegadas deberán ser previamente dictaminados pola Comisión Informativa correspondente. c) O Concello Pleno mantén a atribución para declarar a nulidade ou la lesividade dos contratos cuia competencia se delega neste acordo, ao abeiro dos artigos 31 e seguintes da Lei 30/2007, de 30 de outubro, de Contratos do Sector Público. d) O exercicio das facultades por delegación deberá facerse constar nas resolucións que se diten, en conformidade co que dispón o artigo 14 da Lei 30/1992, de 26 de novembro. e) O órgano delegante conservará as facultades de recibir información detallada da xestión da competencia delegada e dos actos e disposicións que emanen en virtude da delegación, e debe ser informado con anterioridade á adopción de decisións de trascendencia, de acordo co disposto no artigo 115 do ROF. f) O Concello Pleno poderá revogar en calquer momento as delegacións que se efectúen seguindo as mesmas formalidades aplicadas para outorgalas. g) O Concello Pleno poderá avogar en calquera momento o coñecemento dun asunto determinado de acordo co que dispón o artigo 14 da Lei 30/1992, de 26 de novembro. Terceiro. –Esta resolución será efectiva desde o día seguinte ao da súa adopción e será publicada no Boletín Oficial da provincia da Coruña, en cumprimento do que dispón o artigo 51.2 do ROF. Cerceda, 3 de agosto de 2015. O alcalde-presidente Asdo.: José García Liñares